ΑΠΟΦΑΣΗ

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ

Έχοντας υπόψη:

1. Τις διατάξεις:

α) της παραγράφου 10 του άρθρου 111 του ν.4446/2016 (Α' 240), όπως ισχύουν μετά την τροποποίησή τους με το άρθρο 84 του ν.4472/2017 (Α' 74),

β) του Κεφαλαίου Α' «Σύσταση Ανεξάρτητης Αρχής Δημοσίων Εσόδων» του ν.4389/2016 (Α' 94) και ειδικότερα του άρθρου 7, της παραγράφου 1 του άρθρου 14 και του άρθρου 41 αυτού, όπως ισχύουν,

γ) των άρθρων 21, 39, 39Α και της παραγράφου 4 του άρθρου 40 του ν.4172/2013 (Α 167), όπως ισχύουν,

δ) του Κώδικα Φ.Π.Α. (ν.2859/2000), όπως ισχύει, ε) του Κ.Ε.Δ.Ε. (ν.δ.356/1974), όπως ισχύει,

στ) της παρ. 1 του άρθρου 8 & της παρ.1 του άρθρου 10 του ν.4174/2013 (Α' 170), όπως ισχύει,

ζ) των άρθρων 1 έως 4 του ν.4276/2014 (Α' 155) και της παραγράφου 5 του άρθρου 46 του ν.4179/2013 (Α' 175),

η) της αριθ. Δ. ΟΡΓ. Α 1036960 ΕΞ 2017/10.03.2017 (Β' 968 και Β’ 1238) Απόφασης του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)», όπως συμπληρώθηκε, τροποποιήθηκε και ισχύει.

1. Τις διατάξεις της αριθ. Δ6Α 1015213 ΕΞ 2013/28.1.2013 (Β' 130 και 372) κοινής απόφασης του Υπουργού και του Υφυπουργού Οικονομικών «Μεταβίβαση αρμοδιοτήτων στον Γενικό Γραμματέα της Γενικής Γραμματείας Δημοσίων Εσόδων του Υπουργείου Οικονομικών», όπως συμπληρώθηκε, τροποποιήθηκε και ισχύει, σε συνδυασμό με τις διατάξεις της υποπαραγράφου α' της παρ. 3 του άρθρου 41 του ν.4389/2016, όπως ισχύουν.
2. Την αριθ.1/20.01.2016 (Υ.Ο.Δ.Δ. 18) πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών», σε συνδυασμό με τις διατάξεις του πρώτου εδαφίου της παραγράφου 10 του άρθρου 41 του ν.4389/2016, και την αριθ.39/3/30.11.2017 (Υ.Ο.Δ.Δ. 689) απόφαση του Συμβουλίου Διοίκησης της Α.Α.Δ.Ε. «Ανανέωση της θητείας του Διοικητή της Α.Α.Δ.Ε.».
3. Την Δ.ΟΡΓ.Α 1115805 ΕΞ2017/31-07-2017 (Β' 2743) απόφαση του Διοικητή της Ανεξάρτητης Αρχής Δημοσίων Εσόδων «Μεταβίβαση αρμοδιοτήτων και εξουσιοδότηση υπογραφής “Με εντολή Διοικητή” σε όργανα της Φορολογικής Διοίκησης».
4. Την ΠΟΑ.1187/2017 (Β' 4232) Απόφαση του Διοικητή της Α.Α.Δ.Ε..
5. Την ΠΟΛ.1013/2014 (Β' 32) Απόφαση του Γ.Γ.Δ.Ε., όπως ισχύει.
6. Την ανάγκη περαιτέρω ρύθμισης και φορολογικής μεταχείρισης των βραχυχρόνιων μισθώσεων ακινήτων στο πλαίσιο της οικονομίας του διαμοιρασμού, όπως έχει ήδη αναπτυχθεί στη χώρα έως σήμερα.
7. Το γεγονός ότι, από τις διατάξεις της παρούσας απόφασης, δεν προκαλείται δαπάνη σε βάρος του Προϋπολογισμού της Ανεξάρτητης Αρχής Δημοσίων Εσόδων (Α.Α.Δ.Ε.).

ΑΠΟΦΑΣΙΖΟΥΜΕ

Τροποποιούμε την ΠΟΛ.1187/2017 (Β' 4232) Απόφαση του Διοικητή της Α.Α.Δ.Ε. ως ακολούθως:

1. Το τελευταίο εδάφιο της παραγράφου 5 του άρθρου 1 της ΠΟΛ.1187/2017 Απόφασης του Διοικητή της Α.Α.Δ.Ε. αντικαθίσταται ως εξής:

«Για κάθε ένα ακίνητο δύνανται να ορίζονται περισσότεροι του ενός «Διαχειριστές», με την προϋπόθεση ότι καθένας εξ αυτών δραστηριοποιείται σε διαφορετική ψηφιακή πλατφόρμα».

1. Στο έκτο εδάφιο του άρθρου 2 της ΠΟΛ.1187/2017 Απόφασης του Διοικητή της Α.Α.Δ.Ε. μετά τη λέξη «έναρξης» προστίθενται οι λέξεις «λειτουργίας των εφαρμογών για την υποβολή».
2. Στο ένατο εδάφιο του άρθρου 2 της ΠΟΛ.1187/2017 Απόφασης του Διοικητή της Α.Α.Δ.Ε. οι λέξεις «της εφαρμογής» αντικαθίστανται από τις λέξεις «λειτουργίας των εφαρμογών».
3. Το τρίτο και τέταρτο εδάφιο του άρθρου 5 της ΠΟΛ.1187/2017 Απόφασης του Διοικητή της Α.Α.Δ.Ε. αντικαθίστανται ως εξής:

«Οι «Δηλώσεις Βραχυχρόνιας Διαμονής» υποβάλλονται μέχρι τις 20 του επόμενου μήνα από την ημέρα αναχώρησης του μισθωτή από το «Ακίνητο».

Σε περίπτωση ακύρωσης της βραχυχρόνιας μίσθωσης και όταν βάσει πολιτικής ακύρωσης προβλέπεται καταβολή ποσού μισθώματος από τον μισθωτή, υποβάλλεται αρχική «Δήλωση Βραχυχρόνιας Διαμονής» μέχρι τις 20 του επόμενου μήνα από την ακύρωση.».

1. Στο τέλος του άρθρου 6 προστίθεται νέο εδάφιο ως εξής:

«Ο τύπος και το περιεχόμενο της «Δήλωσης Βραχυχρόνιας Διαμονής» έχει όπως το συνημμένο «ΥΠΟΔΕΙΓΜΑ I», το οποίο αποτελεί αναπόσπαστο μέρος της παρούσας.

1. Μετά το πρώτο εδάφιο του άρθρου 10 της ΠΟΑ.1187/2017 Απόφασης του Διοικητή της Α.Α.Δ.Ε. προστίθενται νέα εδάφια ως εξής:

«Τα υπόχρεα πρόσωπα που έχουν συνάψει βραχυχρόνιες μισθώσεις από 1.1.2018 και μέχρι την έναρξη λειτουργίας της εφαρμογής του «Μητρώου Ακινήτων Βραχυχρόνιας Διαμονής», εγγράφονται στο ως άνω «Μητρώο» μέχρι την 30η Νοεμβρίου 2018. Επιπλέον, υποβάλλουν συγκεντρωτική, ανά ακίνητο, «Δήλωση Βραχυχρόνιας Διαμονής» μέχρι την 30η Νοεμβρίου 2018 στην οποία θα συμπεριληφθούν όλες οι βραχυχρόνιες μισθώσεις που έχουν συναφθεί από 1.1.2018 έως και την ημερομηνία έναρξης της εφαρμογής.

Ειδικά για τα πρόσωπα που από 1.1.2018 και μέχρι την έναρξη λειτουργίας της εφαρμογής του «Μητρώου Ακινήτων Βραχυχρόνιας Διαμονής» έχουν συνάψει βραχυχρόνιες μισθώσεις στο πλαίσιο ιης οικονομίας του διαμοιρασμού και δεν δύνανται να εγγραφούν σε αυτό, θα πρέπει μόνο να δηλώοουν τα εισοδήματα που απόκτησαν από τη βραχυχρόνια μίσθωση ακινήτων της οικονομίας του διαμοιρασμού, διακριτά και συγκεντρωτικά, ανά ακίνητο, στα έντυπα των δηλώσεων φορολογίας εισοδήματος του φορολογικού έτους 2018.».

1. Κατά τα λοιπά ισχύει η ΠΟΛ.1187/2017 Απόφαση του Διοικητή της Α.Α.Δ.Ε.

Η απόφαση αυτή να δημοσιευθεί στην Εφημερίδα της Κυβερνήσεως.

Ο ΔΙΟΙΚΗΤΗΣ ΤΗΣ Α.Α.Δ.Ε. ΓΕΩΡΓΙΟΣ ΠΙΤΣΙΛΗΣ